Tüvetutik

Tüvetutik (Orthotrichum speciosum) on tutiku perekonda kuuluv samblaliik. 

Tüvetutik on ühekojaline. 

Kasvab puutüvedel ja kividel, leidub Eestis väga sagedasti. Eeslitab valgusrikkamaid paiku ja talub mõõdukalt saastatust.

 Iseloomulikud tunnused 
Kollakasrohelist või rohelist värvi, harvem pruunikas sammal. Kasvab kuni 5 cm kõrguste kohevate padjanditena. Lehed on kitsad, lantsetjad, kuivalt püstised või kogu varre ulatuses eemaldunud, niiskena varrest eemale hoiduv, tipus enamasti pikalt ja ühtlaselt ahenenud. Rood on kitsas ja pikk ning lõpeb enne lehe tippu. Leheserv peaaegu tippuni allpoole käändunud või lame.

Tippkupralised eoskuprad jäävad pooleldi kõrglehtede vahele või ulatuvad neist üle. Kupar on kitsas ja silindrejas, helepruun, osaliselt või üleni periheetsilehtede kohal. Tanu tihedalt karvane, kitsas ja kooniline, helepruun, tumeda tipuga ja vaoline. Eoste suurus: 18-20 µm, mis valmivad varasuvel. 

 Rakuline ehitus 
Rakud on tugevalt paksenenud kestaga, ümarad või ebakorrapärased. Alusel roo lähedal rakud pikemad, nad on ristkülikukujulised ja pikivaheseinad tugevalt sõlmjate paksenditega. 

pisi|Tüvetutiku eoskuprad
pisi|Tüvetutik mikroskoobi all

 Viited 

 Välislingid 


Kategooria:Tutikulaadsed
Kategooria:Eesti samblad